《依韵奉和司徒侍中龙兴灯夕》
宋代·史卫卿

宝炬燃红映百坊，佛灯相照有余光。
樽前尽被公孙礼，席上惟余处士狂。
午夜笙歌欢是伯，几家帘幕醉成乡。
都人犹怕春宵短，共乐何妨舞袖长。

作者简介：史卫卿，字景灵，鄞县（今浙江宁波）人。安之从子，弥巩孙。曾预乡荐，入淮南帅幕。事见《江湖后集》卷一一、《甬上宋元诗略》卷一○。今录诗十一首。